Ritratt: Google Maps .td_uid_2_601d4c9b16c74_rand.td-a-rec-img{text-align:left}.td_uid_2_601d4c9b16c74_rand.td-a-rec-img img{margin:0 auto 0 0} Wara inċident li ġara fil-Qorti ta' Għawdex ħareġ biċ-ċar li m'hemmx sistema ta' kameras tas-sigurtà (CCTV) fil-kurituri tal-Qorti. F'każ ieħor ġie nnotat ukoll li l-Qorti ta' Għawdex mhix aċċessibbli għall-persuni b'diżabbilità. Dawn il-punti qajjimhom il-Maġistrat Joseph Mifsud waqt sentenza li ta riċentament, fejn wera d-diżappunt tiegħu li minkejja li jidħlu mijiet ta' nies kuljum, fil-kurituri tal-Qorti ta' Għawdex ma teżistix sistema ta' CCTV. F'każ partikolari, akkużat ikkaġuna ġrieħi lil wieħed mix-xhieda. Il-Maġistrat Mifsud saħaq li l-Qorti ta' Għawdex qiegħed jimxi b'sistema ta' "managment by crisis". F'każ ieħor żewġ persuni kellhom jintrefgħu permezz ta' siġġu biex jitilgħu għall-awla. Dan wara li sofrew ġrieħi gravi f'inċident tat-traffiku. Il-Maġistrat Mifsud indika n-nuqqas ta' aċċessibilità għall-persuni li jkollhom diżabbilità. Il-Qorti stiednet lill-Ministru għall-Ġustizzja Edward Zammit Lewis biex iżur dan il-post fil-preżenza tal-Ġudikanti, biex ikollu esperjenza "first hand" tal-problemi li jeżistu fil-Qorti. Skont sorsi ta Newsbook.com.mt il-Ministru għadu qatt ma żar il-Qorti ta' Għawdex minn kemm ilu li laħaq Ministru għall-Ġustizzja. Hu ilu aktar minn sena Ministru. "Mhux aċċettabbli" – Chris Said F'kumment li l-kelliem tal-Partit Nazzjonalista għal Għawdex Chris Said ta lil Newsbok.com.mt , huwa qal li fl-aħħar snin għamel diversi interventi inkluż b'mistoqsijiet parlamentari iżda qatt ma ttieħdet azzjoni. Huwa qal li anke l-Kummissjoni dwar id-Drittijiet ta' Persuni b' Dizabbilità naqset milli tieħu l-passi meħtieġa. Sostna li Għawdex ilu mwiegħed Qorti ġdid tmien snin u għax ma sar xejn qegħdin ibatu l-anzjani u persuni b'nuqqas ta' mobilità li jkollhom bżonn jattendu l-Qorti. Huwa appella lill-awtoritajiet biex jieħdu l-passi u biex il-Kummissjoni għad-Drittijiet ta' Persuni b'Diżabbilità tieħu l-passi li għandha tieħu u mhux toqgħod lura "minħabba li l-Qorti hija aġenzija tal-Gvern". Taħseb li l-Qorti ta' Għawdex għandu jibqa' fl-istess binja? Ibagħtilna imejl fuq info@newsbook.com.mt jew ikkummenta hawn taħt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601d4c9b17127_rand.td-a-rec-img{text-align:left}.td_uid_3_601d4c9b17127_rand.td-a-rec-img img{margin:0 auto 0 0}